rejauldu/bengali-wikipedia huggingface dataset:
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  Ashiq Shawon (আলাপ) ০৫:৫২, ৭ মে ২০২৪ (ইউটিসি) ডুলাহাজারা বহুমুখী উচ্চ বিদ্যালয়   – (অপসারণের প্রস্তাবনা দেখুনলগ দেখুন) () উল্লেখযোগ্য মাধ্যমিক বিদ্যালয় নয়। ঐতিহাসিক গুরুত্ব নেই। উল্লেখযোগ্য  প্রচার নেই। তথ্যসূত্রগুলো উল্লেখযোগ্যতা প্রমাণ করছে না। অর্ঘ্য বড়ুয়া (আলাপ) ০৫:১৯, ৩০ এপ্রিল ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
কালো বামন ধনেশ (Tockus hartlaubi) হল ধনেশ প্রজাতির একটি উপজাতি। এদেরকে প্রধানত আফ্রিকার আর্দ্র বনভূমিতে দেখতে পাওয়া যায়। প্রধানত মধ্য ও পশ্চিম আফ্রিকা।  বিস্তার সাদা ঝুঁটি ধনেশরা বেশিরভাগ বিস্তার করে আফ্রিকার একটি বিরাট অংশ জুড়ে। তার মধ্যে পড়ে অ্যাঙ্গোলা, বেনিন, ক্যামেরুন, মধ্য আফ্রিকান প্রজাতন্ত্র, কঙ্গো প্রজাতন্ত্র, গণতান্ত্রিক কঙ্গো প্রজাতন্ত্র, কোত দিভোয়ার, বিষুবীয় গিনি, গাবন, ঘানা, গিনি, গিনি-বিসাউ, নাইজেরিয়া, লাইবেরিয়া, সেনেগাল, সিয়েরা লিওন, টোগো এবং উগান্ডা। এরা বিপজ্জনক বলে মনে করা হয় না।  তথ্যসূত্র  বহিঃসংযোগ  বিষয়শ্রেণী:Bucerotidae বিষয়শ্রেণী:Monotypic bird genera বিষয়শ্রেণী:১৮৪৮ এর প্রাণীসমূহ বিষয়শ্রেণী:ক্যামেরুনের পাখি
বসনিয়া ও হার্জেগোভিনা ফুটবল অ্যাসোসিয়েশন (, ; এছাড়াও সংক্ষেপে এফএবিআইএইচ নামে পরিচিত) হচ্ছে বসনিয়া ও হার্জেগোভিনার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯২০ সালে যুগোস্লাভিয়ার সারায়েভো ফুটবল উপ-সংস্থা হিসেবে প্রতিষ্ঠিত হয়েছে; অতঃপর ১৯৯২ সালে বসনিয়া ও হার্জেগোভিনা ফুটবল অ্যাসোসিয়েশন হিসেবে পুনরায় প্রতিষ্ঠিত হয়। এটি প্রতিষ্ঠার ৭৬ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৭৮ বছর পর ১৯৯৮ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর বসনিয়া ও হার্জেগোভিনার রাজধানী সারায়েভোয় অবস্থিত।  ২০০২ সালের মে মাসে, বসনিয়া ও হার্জেগোভিনার ফুটবল ফেডারেশন একত্রে বসনীয় আঞ্চলিক ফুটবল অ্যাসোসিয়েশন, রিপবলিকা স্রপস্কা ফুটবল অ্যাসোসিয়েশন এবং ইতোমধ্যে প্রতিষ্ঠিত বসনিয়া ও হার্জেগোভিনার একীভূত ফুটবল অ্যাসোসিয়েশনকে হার্জেগ-বসনিয়া ফুটবল ফেডারেশনের সাথে অন্তর্ভুক্ত করেছিল। ২০১১ সালের এপ্রিল মাসে, বসনিয়া ও হার্জেগোভিনার ফুটবল ফেডারেশন থেকে বর্তমান নামে পরিবর্তন করা হয়েছে।  এই সংস্থাটি বসনিয়া ও হার্জেগোভিনার পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে বসনিয়া ও হার্জেগোভিনা প্রিমিয়ার লীগ, বসনিয়া ও হার্জেগোভিনা নারী প্রিমিয়ার লীগ এবং বসনিয়া ও হার্জেগোভিনা ফুটবল কাপের মতো প্রতিযোগিতার সকল কার্যক্রম পরিচালনা করে। বর্তমানে বসনিয়া ও হার্জেগোভিনা ফুটবল অ্যাসোসিয়েশনের সভাপতির দায়িত্ব পালন করছেন এলভেদিন বেগিচ এবং সাধারণ সম্পাদকের দায়িত্ব পালন করছেন আদনান জেমিজিচ।  কর্মকর্তা   অবস্থান  নাম সভাপতি  এলভেদিন বেগিচ সহ-সভাপতি  মিলোরাদ সোফ্রেনিচ সাধারণ সম্পাদক  আদনান জেমিজিচ কোষাধ্যক্ষ  নেসো বরোভচানিন গণমাধ্যম এবং যোগাযোগ পরিচালক  স্লাভিকা পেচিকোজা প্রযুক্তিগত পরিচালক  এলমির পিলাভ ফুটসাল সমন্বয়কারী  মুরাত জাহা জাতীয় দলের কোচ (পুরুষ)  দুসান বায়েভিচ জাতীয় দলের কোচ (নারী)  সামিরা হুরেম রেফারি সমন্বয়কারী  তারিক কেচো  তথ্যসূত্র  আরও পড়ুন  বহিঃসংযোগ       ফিফা-এ বসনিয়া ও হার্জেগোভিনা ফুটবল অ্যাসোসিয়েশন    উয়েফা-এ বসনিয়া ও হার্জেগোভিনা ফুটবল অ্যাসোসিয়েশন   বিষয়শ্রেণী:বসনিয়া ও হার্জেগোভিনা ফুটবল অ্যাসোসিয়েশন বিষয়শ্রেণী:১৯২০-এ বসনিয়া ও হার্জেগোভিনা-এ প্রতিষ্ঠিত বিষয়শ্রেণী:১৯২০-এ প্রতিষ্ঠিত ক্রীড়া সংস্থা বিষয়শ্রেণী:বসনিয়া ও হার্জেগোভিনার ক্রীড়া নিয়ন্ত্রণ সংস্থা বিষয়শ্রেণী:বসনিয়া ও হার্জেগোভিনার ফুটবল পরিচালনা পরিষদ বিষয়শ্রেণী:উয়েফার সদস্য বিষয়শ্রেণী:বসনিয়া ও হার্জেগোভিনায় ফুটবল
উত্তর মেসিডোনিয়া অলিম্পিক কমিটি (; এছাড়াও সংক্ষেপে আইওসি কোড এমকেডি দ্বারা পরিচিত) হলো উত্তর মেসিডোনিয়ার জাতীয় অলিম্পিক কমিটি। এই সংস্থাটির ১৯৯২ সালে প্রতিষ্ঠিত হয়েছে; প্রতিষ্ঠার ১ বছর পর ১৯৯৩ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর উত্তর মেসিডোনিয়ার স্কোপিয়েতে অবস্থিত।  বর্তমানে উত্তর মেসিডোনিয়া অলিম্পিক কমিটির সভাপতির দায়িত্ব পালন করছেন দানিয়েল দিমেভস্কি, যিনি ২০২০ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন সাশো পোপোভস্কি।  ইতিহাস ১৯৯২ সালে উত্তর মেসিডোনিয়ার বহু-ক্রীড়ার সর্বোচ্চ সংস্থা হিসেবে উত্তর মেসিডোনিয়া অলিম্পিক কমিটি প্রতিষ্ঠিত হয়েছে। ভাসিল তুপুরকোভস্কি এই সংস্থার প্রথম সভাপতির দায়িত্ব পালন করেছেন, যিনি ১৯৯২ হতে ২০২০ পর্যন্ত সভাপতির দায়িত্বে নিয়োজিত ছিলেন।  প্রতিষ্ঠার প্রায় চার বছর পর উত্তর মেসিডোনিয়া ১৯৯৬ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯৯৮ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।  আরও দেখুন  অলিম্পিকে উত্তর মেসিডোনিয়া  তথ্যসূত্র  বহিঃসংযোগ     এএনওসিতে উত্তর মেসিডোনিয়া অলিম্পিক কমিটি   অলিম্পিডিয়ায় উত্তর মেসিডোনিয়া অলিম্পিক কমিটি   অলিম্পিক.কমে উত্তর মেসিডোনিয়া অলিম্পিক কমিটি   বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে উত্তর মেসিডোনিয়া বিষয়শ্রেণী:উত্তর মেসিডোনিয়ার ক্রীড়া পরিচালনা পরিষদ বিষয়শ্রেণী:১৯৯২-এ উত্তর মেসিডোনিয়ায় প্রতিষ্ঠিত বিষয়শ্রেণী:১৯৯২-এ প্রতিষ্ঠিত ক্রীড়া সংস্থা
অ্যান ইন্ডিয়ান স্টাডি অফ লাভ অ্যান্ড ডেথ (ইংরেজি: An Indian Study of Love and Death) (১৯০৮) হল ভগিনী নিবেদিতার লেখা একটি বই।   প্রেক্ষাপট  ১৮৯৮ সালে নিবেদিতা ভারতে আসেন। স্বামী বিবেকানন্দের বন্ধু তথা শিষ্য জোসেফিন ম্যাকলাউড বিবেকানন্দকে জিজ্ঞাসা করেছিলেন, তিনি কীভাবে তাঁকে সাহায্য করতে পারেন। বিবেকানন্দ উত্তরে বলেছিলেন, "ভারতকে ভালবেসে"। এই সময় নিবেদিতা ভারতের ইতিহাস, সংস্কৃতি, প্রথা রীতিনীতি ইত্যাদি নিয়ে একাধিক বই লিখেছিলেন। এই বইটি "অ্যান ইন্ডিয়ান স্টাডি অফ লাভ অ্যান্ড ডেথ" তারই অন্যতম।  নিবেদিতা এই বইটিকে কয়েকটি অধ্যায়ে ভাগ করেছিলেন। প্রথম কয়েকটি অধ্যায়ে রয়েছে ("মেডিটেশন" অংশ) "আত্মা", "প্রেম", "আন্তরিক সৌকর্য" ও "শান্তি" সম্পর্কে ধ্যান। পরে আত্মা ও প্রেমিকের সম্পর্ক আলোচিত হয়েছে। শেষে মৃত ব্যক্তির সম্মানে হিন্দুদের আয়োজিত অনুষ্ঠানের বিবরণ রয়েছে।   পাদটীকা    বহিঃসংযোগ   Full book at Archive.org  বিষয়শ্রেণী:১৯০৮-এর অ-কল্পকাহিনী বই বিষয়শ্রেণী:ভারতীয় বই বিষয়শ্রেণী:ভগিনী নিবেদিতা বিষয়শ্রেণী:ইংরেজি ভাষার বই বিষয়শ্রেণী:২০শ শতাব্দীর ভারতীয় বই
কর্নেলজোজন থমাস, এসি (২২ মে ১৯৬৫ - ২২ আগস্ট ২০০৮) জাট রেজিমেন্টর একজন ভারতীয় সামরিক কর্মকর্তা ছিলেন এবং পরবর্তীকালে ৪৫ জাতীয় রাইফেলস ইউনিটের সদস্য ছিলেন।  তিনি কেরালার তিরুভাল্লার কুট্টুর অধিবাসী ছিলেন এবং বেঙ্গালুরুতে থাকতেন।  ১৯৮৬ সালের মার্চ মাসে তিনি চেন্নাইয়ের অফিসার্স ট্রেনিং একাডেমি থেকে কমিশন লাভ করেছিলেন। ২২ আগস্ট ২০০৮ এ তিনি জম্মু ও কাশ্মীরের কুপওয়ারা জেলার মাচাল সেক্টরের বনাঞ্চলে সন্ত্রাসীদের বিরুদ্ধে অভিযানের নেতৃত্ব দিয়েছিলেন। প্রক্রিয়া চলাকালীন, তিনি তিন সন্ত্রাসীকে হত্যা করেছিলেন, তবে বেশ কয়েকটি গুলির ক্ষত সহ্য করে তিনি আহত হয়ে শহীদ হন। তাঁর বীরত্বের জন্য, তিনি মরণোত্তর ভাবে ভারতে সর্বোচ্চ শান্তিকালীন বীরত্বের পুরস্কার অশোক চক্রকে ভূষিত করেছিলেন।   জীবনের প্রথমার্ধ  কর্নেল জোজন থমাস জন্মগ্রহণ করেছিলেন ২২ মে ১৯৬৫ সালে কেরালার তিরুওয়ালা জেলার কুট্টুর গ্রামে। তিনি ছিলেন সেনা অফিসার ক্যাপ্টেন পিএ থমাস এবং আলেয়াম্মা থমাসের পুত্র। তাঁর চার ভাইবোনের মধ্যে তিনি ছিলেন বড়। তাঁর দুই ভাই সশস্ত্র বাহিনীতেও কর্মরত আছেন। তিনি গভীর সামরিক পটভূমি সহ একটি পরিবার থেকে এসেছিলেন।    সামরিক ক্যারিয়ার  ১৯৮৬ সালের ৮ ই মার্চ তিনি চেন্নাইয়ের অফিসার্স ট্রেনিং একাডেমি (ওটিএ) থেকে ১১ জাট রেজিমেন্টে দ্বিতীয় লেফটেন্যান্ট হিসাবে স্বল্প-পরিষেবা কমিশনে কমিশন লাভ করেছিলেন।  ১৯৮৮ সালের ৮ ই মার্চ পদোন্নতি পান লেফটেন্যান্ট পদে।  তিনি ১৯৯১ সালের ৮ ই মার্চ দ্বিতীয় লেফটেন্যান্ট হিসাবে নিয়মিত কমিশন পান (১৯৮৬ সালের নভেম্বর থেকে পদোন্নতির সিনিয়রাটি হিসেবে) এবং একই তারিখ থেকে লেফটেন্যান্ট পদে পদোন্নতি পেয়েছিলেন (১৯৮৮ সালের  নভেম্বর থেকে পদোন্নতির সিনিয়রাটি হিসেবে)  তিনি প্রশিক্ষিত পাইলটও ছিলেন এবং ছয় বছর সেনা বিমান চলাচল কর্পসে কাজ করেছিলেন। ১৯৯১ সালের ৬ নভেম্বর তিনি পদোন্নতি পান ক্যাপ্টেন পদে।  তিনি তামিলনাড়ুর ওয়েলিংটন, ডিফেন্স সার্ভিসেস স্টাফ কলেজের অফিসারদের জন্য মর্যাদাপূর্ণ স্টাফ কোর্সে নির্বাচিত হয়েছিলেন।  ১৯৯৭  সালের  নভেম্বরে তাঁকে মেজর পদে পদোন্নতি দেওয়া হয়।  তারপরে তিনি ২০০৪ সালের ১৬ ডিসেম্বরে লেফটেন্যান্ট কর্নেল হিসেবে পদোন্নতি পান।  ২০০৮ সালে তাঁকে ৪৫ জাতীয় রাইফেলসে সন্ত্রাসবিরোধী অভিযান পরিচালনা করার জন্য     অশোক চক্র পুরস্কার প্রাপ্ত  ২০০৮ সালে কুপওয়ারা অপারেশনে তাঁর সাহসিকতা, আত্মত্যাগ ও নেতৃত্বের জন্য তাঁকে মরণোত্তর ভাবে ভারতের সর্বোচ্চ শান্তিকালীন বীরত্বের পুরস্কার অশোক চক্র প্রদান করা হয়।  থাম্ব|জোজন থমাসের স্ত্রী ২৬ জানুয়ারী ২০০৯ এ রাষ্ট্রপতি প্রতিভা পাতিলের কাছ থেকে অশোকচক্র গ্রহণ করেছিলেন।    তথ্যসূত্র   বিষয়শ্রেণী:অশোকচক্র বিষয়শ্রেণী:১৯৬৫-এ জন্ম বিষয়শ্রেণী:অশোক চক্র পদকপ্রাপ্ত বিষয়শ্রেণী:২০০৮-এ মৃত্যু
নবাব বেগম সাজিদা সুলতান আলী খান পতৌদি (৪ আগস্ট ১৯১৫ - ৫ সেপ্টেম্বর ১৯৯৫) ছিলেন ভোপালের নবাব হামিদুল্লাহ খানের কন্যা এবং পতৌদির ৮ম নবাব ইফতিখার আলী খান পতৌদির স্ত্রী এবং বেগম।তিনি ভোপালের ১২তম নবাব বেগম ছিলেন।    জীবনী  বাম|থাম্ব| ভোপাল রাজপরিবার। বাম থেকে ডানে: নবাব হামিদুল্লাহ খান, তার স্ত্রী বেগম মায়মুনা সুলতান, তাদের কন্যা-রাবিয়া সুলতান, আবিদা সুলতান, লন্ডনে সাজিদা সুলতান, ১৯৩২ সাজিদা সুলতান ১৯১৫ সালের ৪ আগস্ট ভোপালের ই-সুলতানি প্রাসাদে জন্মগ্রহণ করেন। তিনি ভোপালের শেষ শাসক নবাব হামিদুল্লাহ খান এবং তাঁর স্ত্রী বেগম মাইমুনা সুলতানের কন্যা ছিলেন।  তার এক বড় বোন আবিদা সুলতান এবং এক ছোট বোন রাবিয়া সুলতান। তার দাদী ছিলেন ভোপালের বেগম সুলতান জাহানএবং তার প্রপিতামহী ছিলেন শাহজাহান বেগম। পাকিস্তানি কূটনীতিক শাহরিয়ার খান (তার বোন আবিদার মাধ্যমে) তার ভাগ্নে।  ১৯৩৯ সালের ২৩ এপ্রিল, সাজিদা পতৌদির 8তম নবাব নবাব ইফতিখার আলী খানকে বিয়ে করেন।  তাদের তিন কন্যা – সালেহা, সাবিহা এবং কুদসিয়া – এবং এক পুত্র, প্রখ্যাত ক্রিকেটার মনসুর আলী খান পতৌদি ।  পাকিস্তান সেনাবাহিনীর মেজর জেনারেল শের আলী খান পতৌদি ছিলেন বিবাহসূত্রে তার শ্যালক।বলিউড অভিনেতা সাইফ আলী খান এবং সোহা আলী খান, গয়না ডিজাইনার সাবা আলী খান এবং ক্রিকেটার সাদ বিন জং তার নাতি-নাতনি। হিন্দি চলচ্চিত্র জগতের অভিনেত্রী সারা আলি খান তার প্রপৌত্রী।  ১৯৫২ সালের ৫ জানুয়ারি, ইফতিখার আলী খানের মৃত্যুর পর মনসুর আলী খান পতৌদির নবম নবাব হিসেবে উত্তরাধিকার লাভ করেন।   ১৯৬০ সালে, তার বাবা নবাব হামিদুল্লাহ খানের মৃত্যুর পর, সাজিদা ভোপালের শাসক হন। তার বড় বোন আবিদা সুলতান পাকিস্তানে চলে যাওয়ায় এবং ফিরে আসতে অনিচ্ছুক থাকায় তিনি এই পদ গ্রহণ করেন। ১৯৬২ সালে তাকে আনুষ্ঠানিকভাবে নবাব বেগম হিসেবে স্বীকৃতি দেওয়া হয়, যা ১৯৬০ সাল থেকেই কার্যকর ছিল।  সাজিদা সুলতান ১৯৯৫ সালের ৫ সেপ্টেম্বর ৮০ বছর বয়সে মৃত্যুবরণ করেন। তার ছেলে মনসুর আলী খান পরবর্তীকালে ভোপালের আউকাফ-ই-শাহীর মুতাওয়াল্লি হন, যা বর্তমানে তার নাতনী সাবা আলী খানের অধীনে রয়েছে।   উত্তরাধিকারী  নাম জন্ম মৃত্যু পত্নী তাদের সন্তানরা রাজকুমারী সালেহা সুলতান ১৪ জানুয়ারী ১৯৩৯ ১৯ জানুয়ারী ২০২০ বশির ইয়ার জং আমের বিন জং সাদ বিন জংওমর বিন জং ফয়েজ বিন জং নবাব মনসুর আলী খান ৫ জানুয়ারী ১৯৪১ ২২ সেপ্টেম্বর ২০১১ শর্মিলা ঠাকুর সাইফ আলী খান সাবা আলী খান সোহা আলি খান রাজকুমারী সাবিহা সুলতান ৩০ মার্চ ১৯৪৩ আরজুমান আলী খান জিয়া সুলতানসামিয়া সুলতান রাজকুমারী কুদসিয়া সুলতান ১৫ মার্চ ১৯৪৫ ৫ নভেম্বর ১৯৮৯  গোলাম ফরিদউদ্দিন রিয়াজ ইফতিখারউদ্দিন রিয়াজসারা সুলতান   তথ্যসূত্র   বিষয়শ্রেণী:২০শ শতাব্দীর ভারতীয় ব্যক্তি বিষয়শ্রেণী:২০শ শতাব্দীর ভারতীয় নারী বিষয়শ্রেণী:পশতুন বংশোদ্ভূত ভারতীয় ব্যক্তি বিষয়শ্রেণী:মুসলিম রাজশাসক বিষয়শ্রেণী:২০শ শতাব্দীর ভারতীয় মুসলিম বিষয়শ্রেণী:১৯৯৫-এ মৃত্যু বিষয়শ্রেণী:১৯১৫-এ জন্ম
ইলা বসু ( ১০ আগস্ট ১৯৩৬ – ২১ সেপ্টেম্বর, ১৯৯১) ছিলেন একজন  ভারতীয় বাঙালি জনপ্রিয় সঙ্গীতশিল্পী যিনি মূলত বাংলা আধুনিক গান ও নজরুলগীতিতে বিশেষ অবদান রেখেছেন।  অঞ্জলি বসু সম্পাদিত, সংসদ বাঙালি চরিতাভিধান, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ৬৪,    জীবনী   ইলা বসুর জন্ম  ব্রিটিশ ভারতের হাওড়ার এক সাঙ্গীতিক পরিবারে। মাত্র সাত বৎসর বয়সে এলাহাবাদে আয়োজিত সর্বভারতীয় সঙ্গীত সম্মেলনে ধ্রুপদী সঙ্গীতে প্রথম স্থান অধিকার করেন। তিনি ননীগোপাল মিত্র ও পরে নজরুলগীতির প্রবাদপ্রতিম শিল্পী ধীরেন্দ্রচন্দ্র মিত্রের কাছে সঙ্গীতের শিক্ষা নেন।  আকাশবাণী কলকাতার নিয়মিত গায়ক হয়ে যান। বেতারের জনপ্রিয়  মহিষাসুরমর্দিনী প্রভাতী অনুষ্ঠানেও অংশ নিয়েছিলেন। ভজন, গজল, রাগপ্রধান ও নজরুলগীতিতে ছিল তার অবাধ বিচরণ।  নজরুল ইসলামের রচনা ও সুরের যথার্থ মর্মবাণী তার অপূর্ব কণ্ঠ মাধুর্যে অসামান্য জনপ্রিয়তা লাভ করে। গৌর গোস্বামীর সুরে চাঁদ ডুবে যায় যাক না গানটি প্রথম গ্রামোফোন রেকর্ডে প্রকাশিত হয়। বহু বাংলা এবং কিছু ওড়িয়া ও অসমিয়া চলচ্চিত্রে নেপথ্য সঙ্গীতে কণ্ঠদান করেছেন তিনি। প্রায় দুশো গান গ্রামোফোন কোম্পানী রেকর্ড করেছেন। তার গাওয়া বিখ্যাত গানের মধ্যে আছে―  আধুনিক গান―  কত রাজপথ জনপথ ঘুরেছি (গীতিকার– শিবদাস বন্দ্যোপাধ্যায়)  গান ফুরালো জলসাঘরে (গীতিকার– পুলক বন্দ্যোপাধ্যায়)   ও কালো কোকিল তুমি আর ডেকো না (গীতিকার– পুলক বন্দ্যোপাধ্যায়)  একটি দিনের চেনা (গীতিকার–  অভিজিৎ বন্দ্যোপাধ্যায়)   নজরুলগীতি :―  ওরে নীল যমুনার জল  আজো কাঁদে কাননে কোয়েলিয়া  ঝরা ফুল দলে কে অতিথি  তোমার আঁখির কসম সখি  নদীর নাম সই অঞ্জনা  বনে মোর ফুল  মোরে ডেকে লও সেই  জাগো সাকী হাম দরদী  রুমঝুম রুমঝুম নূপুর বোলে   আজি মনে মনে লাগে হরি  রঙ্গিলা রাধা আপনি  যখন‌ আমার গান ফুরাবে নেপথ্যে কণ্ঠ প্রদান করেছেন সে সমস্ত চলচ্চিত্রে ; তাদের মধ্যে উল্লেখযোগ্য হল―  দুই ভাই (১৯৬১)  বিপাশা (১৯৬২)  সাবরমতী (১৯৬৯)  চিরদিনের (১৯৬৯)   সঙ্গীতের ক্ষেত্রে উল্লেখযোগ্য অবদানের জন্য অনেক পুরস্কারও পেয়েছেন।    তথ্যসূত্র    বাহ্যিক সংযোগ     বিষয়শ্রেণী:১৯৩৬-এ জন্ম বিষয়শ্রেণী:১৯৯১-এ মৃত্যু বিষয়শ্রেণী:হাওড়া জেলার ব্যক্তি বিষয়শ্রেণী:বাঙালি সঙ্গীতশিল্পী বিষয়শ্রেণী:ভারতীয় সঙ্গীত শিল্পী
মঁ ব্লঁ (, ) আল্পস পর্বতমালা ও পশ্চিম ইউরোপের সর্বোচ্চ পর্বত। সমুদ্রতল থেকে এর শীর্ষ বিন্দুর উচ্চতা ৪৮০৮ মিটার। আক্ষরিক অর্থে মঁ ব্লঁ অর্থ হলো ‘শুভ্র পর্বত’।  আল্পস পর্বতমালার অংশ মঁ ব্লঁ পর্বতটি ইতালির আওস্তা উপত্যকা এবং ফ্রান্সের ওত-সাভোয়া এলাকার মধ্যবর্তী অঞ্চলে অবস্থিত। পর্বতশীর্ষটি ঠিক কোন্‌ দেশের চৌহদ্দিতে অবস্থিত তা নিয়ে এখনো বাদানুবাদ চলছে। ফ্রান্স ও ইতালি উভয়েই এটিকে নিজ-নিজ দেশের অন্তর্গত বলে দাবি করে। ১৮৬১ খ্রিষ্টাব্দে ফ্রান্স ও সার্দিনিয়া রাজ্যের মধ্যে এক আলোচনায় পর্বতটির শীর্ষবিন্দুতে দেশ দুইটির সীমানা নির্ধারিত হয়।  মঁ ব্লঁ’র কাছে অবস্থিত সবচেয়ে পরিচিত দুইটি শহর হচ্ছে ইতালির আওস্তা উপত্যকার কুরমাইয়োর এবং ফ্রান্সের ওত-সাভোয়া এলাকার শামোনিখ। শামোনিখেই প্রথম শীতকালীন অলিম্পিকের আসর বসে। মঁ ব্লঁ-র তলদেশ দিয়ে ১৯৫৭ ও ১৯৬৫ খ্রিস্টাব্দের মধ্যে এই দুই শহরের মধ্যে সংযোগ স্থাপনকারী ১১.৬ কিলোমিটার দীর্ঘ মঁ ব্লঁ টানেল খোঁড়া হয়।   পর্যটন  মঁ ব্লঁ ও তার আশেপাশের পর্বতগুলি পর্বতারোহণ এবং স্কিইং করার এলাকা হিসেবে জনপ্রিয়। এছাড়াও সুইজারল্যান্ড ভ্রমণকারীদের জন্য মঁ ব্লঁ একটি অপরিহার্য পর্যটন কেন্দ্র।   গ্যালারি    তথ্যসূত্র    নোট    বহিঃসংযোগ    Mont Blanc on French IGN map portal  Places to visit around Mont Blanc  Indepth guide to Mont Blanc  Mont-Blanc summit webcam: Close up of the summit of the Mont Blanc and its glaciers at 4811m.  Mont-Blanc panoramic webcam: See severals points of view of the Mont-Blanc range and zoom on the top.  বিষয়শ্রেণী:ফ্রান্সের পর্বত বিষয়শ্রেণী:ইতালির পর্বত বিষয়শ্রেণী:আল্পস পর্বতমালার পর্বত বিষয়শ্রেণী:সপ্তশৃঙ্গ
অমিত কুমার দাহিয়া (জন্ম: ১৫ই ডিসেম্বর ১৯৯৩) একজন ভারতীয় কুস্তিগির। তিনি যুক্তরাজ্যের লন্ডনে আয়োজিত ২০১২ গ্রীষ্মকালীন অলিম্পিকে ভারতের প্রতিনিধিত্বকারী ছিলেন তিনি অলিম্পিকে ভারতের প্রতিনিধিত্বকারী সর্বকনিষ্ঠ কুস্তিগির ছিলেন এবং ২০১২ সালের ভারতীয় অলিম্পিক প্রতিনিধি দলের সর্বকনিষ্ঠ ক্রীড়াবিদও ছিলেন।Amit Kumar Dahiya Bio - Haryana Hammers.   প্রাথমিক জীবন  অমিতের জন্ম হরিয়ানার সোনিপথ জেলার নহরি গ্রামে। তার পিতা নরেন্দ্র দাহিয়া একজন ছোট কৃষক হিসাবে নিযুক্ত। তার দুই ভাই সঞ্জু দহিয়া এবং দুষ্যন্ত দহিয়া  অমিত সাত বছর বয়সে দ্বিতীয় শ্রেণিতে পড়াকালীন স্কুলে নৈমিত্তিক কুস্তি ম্যাচের সময় সপ্তম শ্রেণির এক ছাত্রকে পরাজিত করেন। অপার সম্ভাবনা দেখে তাঁর শিক্ষক এবং তাঁর পরিবার তাকে সঠিক প্রশিক্ষণের জন্য কুস্তি শিখতে উতসাহিত করেছিলেন। তিনি হংসরাজীর আখড়ায় ভর্তি হয়েছিলেন, যা তখন কেবল বিনোদনের জন্য ব্যবহৃত হত।  তার প্রতিভা দেখার পরে, কুস্তি কোচ এবং প্রাক্তন এশিয়ান এবং কমনওয়েলথ গেমসের পদকপ্রাপ্ত সতপাল সিং তাকে দিল্লির ছত্রশাল স্টেডিয়ামে কুস্তি, প্রশিক্ষণ কেন্দ্রে নিয়ে যান।   কর্মজীবন    ২০১২ এশিয়ান কুস্তি চ্যাম্পিয়নশিপ  পুরুষদের ৫৫ কেজির উদ্বোধনী রাউন্ডে কেজি ফ্রিস্টাইল বিভাগে, অমিত কাজাখস্তানের রুসলান সেকসেনবায়েভের মুখোমুখি হয়ে তাকে ৩: ০-এ পরাজিত করেছিলেন। পরের রাউন্ডে, অমিতের প্রতিপক্ষ ছিল জাপানের ইয়াসুহিরো ইনাবা, তার কাছে হেরে যান অমিত ০: ৫।  ইয়াসুহিরো চূড়ান্ত পর্বে পৌঁছানোর সাথে সাথে অমিত রেপেচেজ রাউন্ডে প্রতিযোগিতা করতে সক্ষম হন। প্রথম রিপাশেজ রাউন্ডে, তাঁর প্রতিপক্ষ ছিলেন ফিলিপাইনের আলভিন লোব্রিগিতো, যাকে তিনি 3: 1 পরাজিত করে ব্রোঞ্জ মেডেল বাউটে খেলার যোগ্যতা অর্জন করেছিলেন। অমিত কিরগিজস্তানের আল্টিনব্যাক আলিমবায়েভকে ৩: ০কে হারিয়ে ব্রোঞ্জের পদক জিততে সক্ষম হয়েছিলেন।   ২০১৩ বিশ্ব কুস্তি চ্যাম্পিয়নশিপ  বুদাপেস্টে, অমিত ৫৫কেজি বিভাগে রৌপ্য পদক জিতেছিলেন স্বর্ণপদক বাউটে ইরানি হাসান রহিমির কাছে হেরে যান।   ২০১৩ এশিয়ান কুস্তি চ্যাম্পিয়নশিপ  নয়াদিল্লিতে আয়োজিত টুর্নামেন্টে অমিত পুরুষদের ফ্রি স্টাইল ৫৫কেজিতে স্বর্ণপদক জিতেছিলেন , দক্ষিণ কোরিয়ার ইয়াং কিং-ইলকে স্বর্ণপদক দৌড়ে ১-০, ৫-২ পয়েন্টে হারিয়ে। প্রথম রাউন্ডের বিদায় নেওয়ার পরে, তিনি কোয়ার্টার ফাইনালে কাজাখস্তানের রাসুল কালিয়েভ এবং সেমিফাইনালে জাপানের ফুমিটাকা মরিশিটাকে পরাজিত করেছিলেন।   ২০১৪ কমনওয়েলথ গেমস  অমিত পুরুষদের ফ্রি স্টাইল ৫৭কেজি বিভাগে স্বর্ণপদক জিতেছিলেন নাইজেরিয়ার এবিকোমিনোমো ওয়েলসনকে ৬-২ পয়েন্টে পরাজিত করে।   ২০১৪ এশিয়ান গেমস  অমিত কুমার দুর্ভাগ্যক্রমে তাঁর কমনওয়েলথ গেমসের কীর্তি পুনরাবৃত্তি করতে পারেন নি। তিনি প্রথম রাউন্ডেই টুর্নামেন্ট থেকে বিদায় নেন জাপানের ফুমিটাকা মরিশিটার কাছে ১: ৩ পয়েন্টে হেরে।   তথ্যসূত্র   বিষয়শ্রেণী:অর্জুন পুরস্কার প্রাপক বিষয়শ্রেণী:ভারতীয় পুরুষ ক্রীড়া কুস্তিগির বিষয়শ্রেণী:জীবিত ব্যক্তি বিষয়শ্রেণী:১৯৯৩-এ জন্ম বিষয়শ্রেণী:বিশ্ব কুস্তি চ্যাম্পিয়নশিপের পদক বিজয়ী বিষয়শ্রেণী:কমনওয়েলথ গেমসে স্বর্ণপদক বিজয়ী ভারতীয় বিষয়শ্রেণী:এশিয়ান গেমসে ভারতের প্রতিযোগী
মুজলিম মূলত মুসলিমদের জন্য একটি সামাজিক যোগাযোগ ওয়েবসাইট হিসাবে পরিচিত ছিল। এটি সম্প্রদায়ের জীবনযাত্রার দিকগুলির উপর দৃষ্টি নিবদ্ধ করেছিল। ২০০৬ সালে ফিনল্যান্ডের মোহামেদ এল-ফাতাট্রি এবং পিয়েটারি পেইভ্যানেন কর্তৃক প্রতিষ্ঠিত, কোম্পানিটি মুসলিম সংখ্যাগরিষ্ঠ দেশগুলিতে মুসলিমদের উপর প্রাথমিক মনোযোগ সহ একটি মুসলিম জীবনধারা সামাজিক মিডিয়া নেটওয়ার্ক হিসাবে তৈরি হয়েছিল।  যখন সামাজিক নেটওয়ার্কটি পরিকল্পনা অনুযায়ী বিকশিত হয়নি, তখন কোম্পানি বিশ্বব্যাপী মুসলিম ভোক্তা বাজারের কাছে বিপণন প্রবেশদ্বার পরিষেবা প্রদানের দিকে মনোযোগ সরিয়েছিল। বিশ্বব্যাপী কোম্পানিগুলির বিপণন বার্তার জন্য একটি লঞ্চ প্যাড হিসাবে মুজলিম.কম ব্যবহার করে।  ফেব্রুয়ারী ২০১০ সালে, কোম্পানি তাসভাল্লান প্রেসিডেন্টিন কানসাইনভালিস্তুমিসপালকিন্টো (ইংরেজিতে: ফিনল্যান্ডের রাষ্ট্রপতির আন্তর্জাতিকীকরণ পুরস্কার) লাভ করে।ফিনপ্রো: তাসভাল্লান প্রেসিডেন্টিন কানসাইনভালিস্তুমিসপালকিনোট ২০০৯ টেকলা, রিচল’ এবং মুজলিম-ইয়াহতেইসোলে (ফিনিশে)  ফেব্রুয়ারী ২০১২ সালে, মুজলিম তার সামাজিক নেটওয়ার্ক পরিষেবাগুলির পাশাপাশি তার মুজলিম উপদেষ্টা পরিষেবাগুলি কার্যকরভাবে বন্ধ করে দেয়। এটি বহু বছরের আর্থিক ক্ষতির পরে ঘটেছিল। কোম্পানির সাম্প্রতিক আর্থিক প্রতিবেদন থেকে জানা যায় যে মুজলিমের আয় ছিল প্রায় ৪৬,০০০ ইউরো যেখানে শুধুমাত্র নিয়োগকর্তার খরচ ছিল ৩০০,০০০ ইউরো, এবং বছরটির মোট নিট ক্ষতি ছিল ৮৬৫,০০০ ইউরো। ২০০৯ সালে ৭০০,০০০ ইউরোর ক্ষতির রেকর্ড করা হয়েছিল।পালকিত্টু জা হেহকুট্টু মুজলিম-সিভুসতো পিমেনি  (ফিনিশে) এটি ২০০৭ সালে রাইট ইন্টারনেট ভেঞ্চারস থেকে ২ মিলিয়ন মার্কিন ডলার বিনিয়োগের একটি ঢেউয়ের পরে এসেছিল, যা কোম্পানিটিকে দ্রুত আরও বিনিয়োগের সন্ধানে নিয়ে যায়।  মুজলিম ডোমেইন, সেইসাথে ইসলামিকটরেন্টস.নেট এর মতো কোম্পানির দেওয়া অন্যান্য পরিষেবাগুলি, প্রতিষ্ঠাতার অনুমোদিত জীবনীর একটি প্রচারমূলক ল্যান্ডিং পৃষ্ঠায় পুনঃনির্দেশিত হয়। মুজলিম সম্পর্কে এখনও কোনও আনুষ্ঠানিক ঘোষণা আসেনি।  তথ্যসূত্র   বহিঃসংযোগ   ডিনারস্ট্যান্ডার্ড.কম: মুজলিম.কম: মুসলমানদের জন্য একটি ওয়েব ২.০ গন্তব্য  বিবিসি: মুসলমানদের জন্য ভার্চুয়াল বিশ্বের আত্মপ্রকাশ  বিষয়শ্রেণী:ফিনিশ সামাজিক যোগাযোগ ওয়েবসাইট বিষয়শ্রেণী:২০০৬ সালে প্রতিষ্ঠিত ইন্টারনেট বৈশিষ্ট্য বিষয়শ্রেণী:হেলসিংকিতে অবস্থিত কোম্পানি বিষয়শ্রেণী:ইসলাম সম্পর্কিত ওয়েবসাইট বিষয়শ্রেণী:ফিনল্যান্ডে ইসলাম
থাম্ব|346x346পিক্সেল|জর্জ টমাস বিটসন থাম্ব|জর্জ বিটসনের আবক্ষ মূর্তি, হান্টেরিয়ান জাদুঘর, গ্লাসগো কর্নেল স্যার জর্জ টমাস বিটসন (২৬ মে ১৮৪৮  – ১৬ ফেব্রুয়ারী ১৯৩৩)  ছিলেন একজন ব্রিটিশ চিকিৎসক। তিনি ক্যান্সারবিজ্ঞানের ক্ষেত্রে অগ্রণী ছিলেন, স্তন ক্যান্সারের একটি নতুন চিকিৎসা উদ্ভাবন করেছিলেন এবং তাকে "ক্যান্সার ব্যবস্থাপনায় এন্ডোক্রাইন অ্যাবলেশনের জনক" বলা হয়।  বিটসন ওয়েস্ট অব স্কটল্যান্ড ক্যান্সার সেন্টার এবং ক্যান্সার রিসার্চ ইউকে বিটসন ইনস্টিটিউট তার নামেই নামকরণ করা হয়েছে।   জীবনী  বিটসনের জন্ম শ্রীলঙ্কার ত্রিঙ্কোমালিতে, যা তখন ব্রিটিশ সাম্রাজ্যের অংশ ছিল এবং সিলন নামে পরিচিত ছিল।  তার বাবা ছিলেন জর্জ স্টুয়ার্ট বিটসন, রানী ভিক্টোরিয়ার সম্মানসূচক চিকিৎসক এবং ভারতীয় সেনাবাহিনীর সার্জন জেনারেল।  বিটসন ছোটবেলায় স্কটল্যান্ডে চলে আসেন এবং ক্যাম্পবেলটাউনে বেড়ে ওঠেন। তিনি আইল অফ ম্যানের কিং উইলিয়ামস কলেজে পড়াশোনা করেন এবং ক্যামব্রিজের ক্লেয়ার কলেজে যান, যেখানে তিনি ১৮৭১ সালে বিএ ডিগ্রি অর্জন করেন।  ১৮৭৪ সালে তিনি এডিনবার্গ বিশ্ববিদ্যালয় থেকে স্নাতক ডিগ্রি অর্জন করেন। এরপর তিনি চিকিৎসাবিদ্যা অধ্যয়ন করেন, তার থিসিসের জন্য ডিম্বস্ফোটন, স্তন্যপান এবং ক্যান্সারের মধ্যে যোগসূত্র পরীক্ষা করেন। ১৮৭৮ সালে তিনি এমডি ডিগ্রি অর্জন করেন।  এরপর তিনি অ্যান্টিসেপটিক সার্জারির পথিকৃৎ জোসেফ লিস্টারের সাথে কাজ করেন, যিনি তখন বিশ্ববিদ্যালয়ের সার্জারির অধ্যাপক ছিলেন।    গ্রন্থপঞ্জি       তথ্যসূত্র    বাহ্যিক লিঙ্কগুলি    জর্জ থমাস বিটসন, ১৯০৯ সালে গ্লাসগোতে হু'স হু  ইনস্টিটিউটের ইতিহাস, বিটসন ইনস্টিটিউট ফর ক্যান্সার রিসার্চ  বিষয়শ্রেণী:১৮৪৮-এ জন্ম বিষয়শ্রেণী:১৯৩৩-এ মৃত্যু বিষয়শ্রেণী:ব্রিটিশ বংশোদ্ভূত শ্রীলঙ্কান ব্যক্তি বিষয়শ্রেণী:ক্লেয়ার কলেজ, কেমব্রিজের প্রাক্তন শিক্ষার্থী বিষয়শ্রেণী:এডিনবরা বিশ্ববিদ্যালয়ের প্রাক্তন শিক্ষার্থী বিষয়শ্রেণী:কিং উইলিয়াম কলেজে শিক্ষিত ব্যক্তি বিষয়শ্রেণী:শ্রীলঙ্কান বংশোদ্ভূত স্কটিশ ব্যক্তি বিষয়শ্রেণী:লিজিয়ন অফ অনার এর অফিসার বিষয়শ্রেণী:গ্লাসগোর ডেপুটি লেফটেন্যান্ট বিষয়শ্রেণী:ব্রিটিশ ক্যান্সার বিশেষজ্ঞ বিষয়শ্রেণী:১৯শ শতাব্দীর স্কটিশ চিকিৎসক বিষয়শ্রেণী:২০শ শতাব্দীর স্কটিশ চিকিৎসক
থাম্ব| রে স্ট্রাচির অঙ্কনে লেই অ্যাশটন Sir (Arthur) Leigh Bolland Ashton. National Portrait Gallery. Retrieved 8 July 2020. স্যার আর্থার লে বোল্যান্ড অ্যাশটন এফএসএ  (১৮৯৭-১৯৮৩) ছিলেন একজন ব্রিটিশ শিল্পকলা ইতিহাসবিদ এবং ভিক্টোরিয়া অ্যান্ড আলবার্ট জাদুঘরের পরিচালক।   জীবনের প্রথমার্ধ  অ্যাশটন ছিলেন ম্যানচেস্টারের আদালতের রেকর্ডার আইনজ্ঞ এজে অ্যাশটন কেসি-এর ছেলে। তিনি অক্সফোর্ডের উইনচেস্টার কলেজ এবং ব্যালিওল কলেজে শিক্ষিত হন।    তথ্যসূত্র   বিষয়শ্রেণী:১৯৮৩-এ মৃত্যু বিষয়শ্রেণী:১৮৯৭-এ জন্ম বিষয়শ্রেণী:ভিক্টোরিয়া অ্যান্ড আলবার্ট জাদুঘরের পরিচালক
সিল, বৈজ্ঞানিক নাম Pinnipedia, একপ্রকার মাংসাশী অর্ধ-জলজ স্তন্যপায়ী প্রাণী, যা বৃহৎ এলাকা জুড়ে বিস্তৃত। এটি Odobenidae (যার একমাত্র বিদ্যমান সদস্য সিন্ধুঘোটক), Otariidae (কানযুক্ত সিল: সি লায়ন ও ফার সিল) ও Phocidae (কানবিহীন সিল) বিদ্যমান পরিবার, ৩৪টি বিদ্যমান প্রজাতি ও ৫০এর বেশি বিলুপ্ত প্রজাতি নিয়ে গঠিত। সিলের আকার  দীর্ঘ ও  ওজনের বৈকাল সিল থেকে  দীর্ঘ ও  ওজনের সাদার্ন এলিফ্যান্ট সিল পর্যন্ত হতে পারে। সিলের দেহ স্ট্রিমলাইন্ড এবং এর চারটি তাড়নী থাকে। পানিতে এটি শুশুকের মতো দ্রুতগতির না হলেও সিল তুলনায় আরও নমনীয় ও ক্ষিপ্রগতির। পানিতে প্রচলিত করার জন্য কানযুক্ত সিল মূলত তার সামনের তাড়নীদের ব্যবহার করে, যেখানে কানবিহীন সিল ও সিন্ধুঘোটক একই উদ্দেশ্যে মূলত তার পিছনের তাড়নীদের ব্যবহার করে। স্থলভাগে চলাফেরার সময় কানযুক্ত সিল ও সিন্ধুঘোটক তাদের পিছনের তাড়নীদের পা হিসাবে ব্যবহার করে। সিলদের দৃষ্টি ও শ্রবণ বায়ু ও পানির জন্য অভিযোজিত। তাদের ত্বকের নিচে চর্বির স্তর রয়েছে যা শীতল পানিতে দেহকে উষ্ণ রাখতে পারে। সিলের কিছু প্রজাতি অত্যন্ত গভীরে ডুব দেওয়ার জন্য ভালোভাবে অভিযোজিত। সিন্ধুঘোটক বাদে অন্যান্য সিল প্রজাতিদের দেহ রোমে আচ্ছাদিত।  ব্যুৎপত্তি প্রচলিত নাম "সিল" ইংরেজি শব্দ  হতে উদ্ভূত, যা আবার প্রাচীন ইংরেজি শব্দ  এবং প্রত্ন-জার্মানিক  হতে উদ্ভূত। বৈজ্ঞানিক নাম Pinnipedia লাতিন শব্দ  ('(জলচর প্রাণীর) ডানা') ও  ('পা') হতে উদ্ভূত।  তথ্যসূত্র  গ্রন্থপঞ্জি  বহিঃসংযোগ
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল। উল্লেখযোগ্যতা নির্নয়ের জন্য যথেস্ট পরিমাণ তথ্য বা তথ্যসুত্র নেই।  মাসুম-আল-হাসান (আলাপ) ০৫:৩১, ১৪ সেপ্টেম্বর ২০২৩ (ইউটিসি) দরবেশকাটা উচ্চ বিদ্যালয়   – (অপসারণের প্রস্তাবনা দেখুনলগ দেখুন) () উল্লেখযোগ্য বা ঐতিহ্যবাহী কোনো মাধ্যমিক বিদ্যালয় নয়। নিবন্ধে যথেষ্ট তথ্য নেই। উল্লেখযোগ্য প্রচার নেই। অর্ঘ্য বড়ুয়া (আলাপ) ০২:২৬, ৯ সেপ্টেম্বর ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।